**RUTINE FOR OPPFØLGING AV SYKMELDTE ARBEIDSTAKERE**

| **Tidspunkt** | **Ansvarlig**  | **Oppfølging/tiltak**  | **Hjemmel** |
| --- | --- | --- | --- |
| 1-3 dager  | Arbeidstaker: | Arbeidstaker har plikt til å melde fra til nærmeste overordnede så tidlig som mulig første fraværsdag. Skal opplyse om fraværet er arbeidsrelatert. Husk å levere skriftlig egenerklæring etter sykefravær. | Folketrygd-loven § 8-18  |
|  | Arbeidsgiver: | Når arbeidsgiver mottar beskjed om fravær legges det inn i fraværskalenderen på driftsnettet og sentralbordet varsles. Ansvarlig på sentralbordet legger en blank egenmeldingsblankett i posthyllen til den som er syk. Etter egenmeldingsperioden (1-3 dager) fyller arbeidstaker ut blanketten og leverer den til personalansvarlig første arbeidsdag etter sykefraværet.Arbeidsgiver skal tredje fraværsdag ta telefonkontakt for å kartlegge om sykefraværet vil fortsette og informere om at sykmelding fra lege er nødvendig. Arbeidsgiver skal følge opp dersom fraværet er arbeidsrelatert eller arbeidstaker gir andre signaler om oppfølgingsbehov |  |
| Ved hyppige korttids-fravær  | Arbeidsgiver:  | Arbeidsgiver skal ha samtale med arbeidstaker pr. telefon første fraværsdag. Samtale på arbeidsplassen når arbeidstaker er tilbake, se på muligheter/behov for tiltak eller tilrettelegging. Lage individuell oppfølgingsplan ved behov. |  |
| 4-16 dager | Arbeidsgiver:  | Ny kontakt pr. telefon fra arbeidsgiver. Forsøke å avklare lengden på sykmeldingen samt eventuelle behov for tiltak.  |  |
|  | Arbeidstaker:  | Informere arbeidsgiver om funksjonsevne og eventuelle oppfølgingsbehov. | Folketrygd-loven § 8-8 |
| 3-4 uker | Arbeidsgiver:  | Innkalle til møte på arbeidsplassen for å utforme en individuell oppfølgingsplan. Planen skal være utferdiget senest ved 4 uker sykmelding. Individuell oppfølgingsplan skal inneholde følgende:* Vurdering av arbeidstakers arbeidsoppgaver og arbeidsevne
* Aktuelle tiltak i arbeidsgivers regi
* Aktuelle tiltak med bistand fra NAV
* Plan for videre oppfølging

Skal sende kopi av oppfølgingsplan til behandlende lege senest etter 4 uker. | Arbeids-miljøloven § 4-6 |
|  | Arbeidstaker:  | Skal delta på møte og i samarbeid med arbeidsgiver utforme en oppfølgingsplan |  |
| 4-7 uker  | Arbeidsgiver: | Følge opp i henhold til individuell oppfølgingsplan i samarbeid med arbeidstaker. Arbeidsgiver skal innkalle til dialogmøte ved 7 uker for alle sykmeldte arbeidstakere. Arbeidsgiver, arbeidstaker og Bedriftshelsetjenesten skal delta i dialogmøtet. Lege og/eller en rådgiver kan delta dersom arbeidstaker ønsker det.Dialogmøtet skal ta utgangspunkt i individuell oppfølgingsplan og tiltak skal vurderes. Arbeidsgiver skal sende revidert oppfølgingsplan og/eller referat fra møtet til NAV. Dersom dialogmøtet ikke skal avholdes skal NAV ha melding og begrunnelse for dette. | Arbeids-miljøloven § 4-6 |
|  | Lege:  | Aktivitetskrav. Utgangspunktet er at sykmeldte arbeidstakere skal være i arbeidsrelatert aktivitet (gradert sykmelding eller yrkesrettet attføring) ved 8 ukers sykmelding. Dersom det er medisinsk begrunnet at arbeidstaker ikke er i arbeidsrelatert aktivitet, skal legen innen 8 uker ha gitt en utvidet funksjonsvurdering til NAV. | Folketrygd-loven § 8-7 |
| 7 uker til 6 måneder | Arbeidsgiver og arbeidstaker: | Følge opp i forhold til individuell oppfølgingsplan. Evaluere tiltak samt vurdere behov for ytterligere tiltak på arbeidsplassen eller behov for virkemidler fra NAV. Vurdere mulighetene for tilrettelegging og omplassering på arbeidsplassen. Opprettholde kontakt og dialog.  |  |
|  | NAV: | Skal avholde dialogmøte ved 6 måneders sykmelding. Ved innkalling til dialogmøtet ber NAV om å få tilsendt revidert oppfølgingsplan som skal danne grunnlaget for dialogen. Lege kan innkalles til møtet ved behov. Hovedhensikt å vurdere om det er muligheter for bedriftsintern tilrettelegging eventuelt vurdere behov for yrkesrettet attføring. | Folketrygd-loven § 8-7 |
| 6-12 måneder | Arbeidsgiver og arbeidstaker: | Fortsette å oppretthold kontakten og arbeide videre i henhold til konklusjon etter dialogmøtet. Være oppmerksom på opphør av rett til sykepenger etter 12 måneder. Arbeidstaker må fremsette eventuell søknad i forhold til videre ytelse fra NAV. |  |
|  | NAV: | Nav sender brev til den sykmeldte etter 39 uker med tilbud om samtale i forhold til opphør av retten til sykepenger. |  |
| 12-24 måneder | Arbeidsgiver og arbeidstaker | Holde fortsatt kontakt ved møter og telefonsamtaler. Oppdatere oppfølgingsplan etter samtaler. Intensitet i oppfølgingen må vurderes i forhold til den konkrete situasjonen. Foreta en vurdering i forhold til arbeidsforholdet.  |  |